als_Latn dik_Latn sag_Latn
Bashkia, punësim online, Basha: Rama në 2013-ën, fushatë me program të 2011-ësKryeqyteti, Kryesore Thursday, May 2nd, 2013
Blerta Mrishaj
Portali i punësimit , ofrohen 805 vende pune, adresa ku aplikohet http://portalipunesimit.tirana.gov.al/, aty gjenden edhe profesionet e reklamuara
Në faqen zyrtare të Bashkisë së Tiranës, në një portal të veçantë jepet mundësia e aplikimit për punësim. Adresa ku mund të aplikohet është “http://portalipunesimit.tirana.gov.al/”, aty gjenden profesionet e reklamuara. Dje në ditën e parë të përurimit të kësaj adrese janë vënë në dispozicion në 15 profesione si dizenjues, dizenjues grafikë, drejtues, menaxherë, ekonomistë, elektricistë, fotografë, specialistë të IT, kuzhinierë, marketing, marrëdhënie me publikun, përkthyes, rrobaqepës, sekretar-recepsionist, shoferë dhe operatorë telefonikë, duke ofruar në total 850 vende të reja pune. Kryebashkiaku Lulzim Basha, i pranishëm në ceremoninë e hapjes, deklaroi se brenda javës së ardhshme do të përzgjidhet edhe banka e nivelit të dytë, e cila do të kreditojë idetë e biznesit të të rinjve nën 35 vjeç, me garancinë 1 milion euro, të vënë në dispozicion nga Bashkia e Tiranës. Sipas kreut të Bashkisë së Tiranës, nëse 2 vjet më parë Bashkia ishte e kufizuar vetëm në aktivitetin e saj si një komunale apo si dhënëse lejesh ndërtimi, sot ajo ka një dimension të ri. Kreu i bashkisë tha se në faqen online, të rinjtë do të gjejnë mundësi për punësi. Basha e ka quajtur këtë një tjetër premtim të mbajtur të bashkisë, angazhimi i së cilës nuk mund të krahasohet me paraardhësin.
Deklarata
“Qytetarët e mbajnë mirë mend se kush bën kopjacin në fushatë elektorale. Me kopjen e 2011-ës zoti Rama është futur në fushatën e 2013-ës, por problemi më i madh i tij mbetet marrëdhënia me njerëzit. Unë i them sot të mësojë nga realizimi i këtij premtimi tjetër, në raport me objektivat tanë për punësimin dhe duke mësuar shpresoj të vetëkorrigjohet”, – theksoi z. Basha.
Portali
Sa i takon portalit të punësimit, 15 profesione kërkohen anembanë qytetit: dizenjues, dizenjues grafikë, drejtues, menaxherë, ekonomistë, elektricistë, fotografë, specialistë të IT, kuzhinierë, marketing, marrëdhënie me publikun, përkthyes, rrobaqepës, sekretar-recepsionist, shoferë dhe operatorë telefonikë. Kjo ofertë fillestare që hidhet në dispozicion të qytetarëve që kërkojnë punë në qytetin e Tiranës vjen nga afro 9 kompani të cilat kanë mundësuar që kërkesën që ata kanë për të punësuar, ta reklamojnë përmes këtij portali, falas dhe të hapur për këdo që dëshiron ta eksplorojë. Edhe 6 kompani të tjera do të hedhin të dhënat e tyre në ditët në vijim, duke e çuar në 15 numrin total të kompanive që aktualisht nëpërmjet këtij portali reklamojnë 805 vende pune, 805 mundësi për t’u punësuar për qytetarët e Tiranës, në veçanti për qytetarët e rinj të Tiranës. aplikimi në internet, Bashkia e Tiranës automatizon tashmë këtë shërbim, që do të thotë se çdo i ri apo e re që kërkon punë, çdo qytetar i Tiranës që kërkon punë ka një burim shtesë informacioni ku mund ta kërkojë këtë punë, në mënyrë profesionale dhe me standarde të njëjta siç ndodh ky proces kudo në Evropë.
Universiteti i Mjekësisë
Për herë të parë Kongres i Bio-Mjekësisë
Ka nisur në Tiranë Kongresi Ndërkombëtar i Shkencave Bio-mjekësore, që organizohet nga Universiteti i Mjekësisë në Tiranë. Me pjesëmarrjen e 500 shkencëtarëve dhe studentëve vendas e të huaj kongresi fokusohet në kërkimin shkencor si bazë për formimin e gjeneratës së re të kërkuesve shkencorë në vend. Lawrence Rosenberg drejtor i kërkimit në kirurgji nga Universiteti i MC Gill Kanada tha se miliona njerëz thonë se molla bie në tokë, po vetëm Njutoni pyeti “pse?” Këshilla e tij për shëndetin është kujdes nga ushqimet që përdorim. “Diabeti që shkaktohet nga obeziteti apo mënyra e të jetuarit mund të trajtohet e parandalohet nëse njerëzit i kushtojnë vëmendje aktivitetit fizik dhe dietës ushqimore”. Jana Nano nga universiteti Gjerman Ludwing-Maximilians tha se kjo është një mundësi e mirë për studentët e mjekësisë në Shqipëri. Dekani i Mjekësisë profesor doktor Bajram Hysa tha se “ky kongres është i pari dhe do të ndiqet nga të tjerë”. Studiuesi holandez i gjenetikës Abass Dehghan tregon shkëmbimin e dijes, që Universiteti i Roterdamit kryen duke i dhënë mundësi studentëve shqiptarë të studiojnë dhe në Holandë. “Tani që jam këtu jam në kontakt me studentët, që kanë studiuar në Holandë dhe jam vërtetë i impersionuar nga interesimi i tyre nga motivimi që kanë për të mësuar. Shpresoj që programe të tilla të vazhdojnë në të ardhmen”, -tha ai. “Kërkimi shkencor kërkon fonde dhe jo gjithnjë ato janë në dispozicion të kërkuesve ndërsa për Shqipërinë është mirë, që në mungesë të tyre të thithen studiuesit shqiptarë që në 10 vitet e fundit janë formuar në botën perëndimore”, -tha Taulant Muka, studentë i mjekësisë në Itali. Kongresi i cili nisi punimet ditën e djeshme do të zgjasë 4 citë dhe në të do të paraqiten studime, që lidhen me sëmundje të ndryshme, që prekin jetën e individit në ditët e sotme.
Burimi: Shqiptarja.com
Lotaria amerikane
Dalin emrat fitues
Për ata që kanë aplikuar për DV-2014, dje janë shpallur emrat fitues të lotarisë amerikane dv 2014 i përzgjedhjes do të kryhet drejtpërdrejt nëpërmjet Kontrollit të Statusit të Aplikimit (Entry Status Check), i cili do të jetë në përdorim duke filluar nga data 1 maj 2013, rreth orës 18:00 në faqen e Internetit të Departamentit Amerikan të Shtetit, Byrosë së Çështjeve Konsullore “Aplikimi Elektronik për Vizat e Shumëllojshmërisë”. Kjo është e vetmja mënyrë me të cilën ju do të merrni njoftim të statusit të aplikimit tuaj. Nëse ju merrni një njoftim me anë të postës elektronike apo me postë rreth përzgjedhjes suaj në lotarinë E-DV, duhet të dini që ky njoftim nuk është i ligjshëm. Vetëm pasi ju të jeni përzgjedhur, pasi t’u jeni përgjigjur udhëzimeve të njoftimit të mundësuar për ju nëpërmjet Kontrollit të Statusit të Aplikimit, si dhe pasi të ketë filluar procesimi i rastit tuaj, vetëm atëherë ju mund të merrni në vazhdim email-e komunikimi nga QKK-ja që ju njofton juve të shikoni Kontrollin e Statusit të Aplikimit për informacione të reja rreth aplikimit tuaj. QKK-ja nuk do t’ju kërkojë juve t’u dërgoni para atyre, kësaj Ambasade, apo ndonjë Ambasade tjetër të SHBA-së me postë, apo shërbime të tilla si Western Union.
als_Latn bos_Latn als_Latn als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn als_Latn als_Latn